Cyngor Campws Caerfyrddin - 07/02/2022

Ni chyrhaeddodd y Cyngor hwn gworwm; oherwydd hyn nid oes cofnodion ffurfiol ar gyfer y cyfarfod. Fodd bynnag, roedd llywydd y campws, Becky, yn awyddus i gael trafodaeth gyda'r myfyrwyr hynny a fynychodd, a gellir gweld nodiadau o'r drafodaeth hon isod.

**Yn bresennol:**

Becky Bush (Llywydd Campws Caerfyrddin) - BB

Christine Joy (Swyddog Myfyrwyr Hŷn / Cynrychiolydd Llais Myfyrwyr) - CJ

Lauren Thomas (Swyddog Myfyrwyr sy’n Rhieni/Gofalwyr / Cynrychiolydd Llais Myfyrwyr) - LT

Anna Holland (Swyddog LHDT+ - Safle Agored) - AH

**Myfyrwyr a oedd yn bresennol oedd wedi cyflwyno Syniadau Mawr:**

Bronnie Caine - BC

**Staff Undeb y Myfyrwyr:**

Taz Jones (Pennaeth Gwasanaethau’r Aelodaeth) - TJ

Euan Morrison (Cydlynydd Llais Myfyrwyr ac Eiriolaeth) - EM

Rebecca Crane (Cydlynydd Llais Myfyrwyr) Cofnodion - RC

**Ymddiheuriadau:** Anfonodd Ashley Lewis eu hymddiheuriadau.

**Croeso a Chyflwyniadau:**

Croesawodd BB bawb a diolchodd iddynt am fynychu. Eglurodd er nad oedd y Cyngor wedi cyrraedd cworwm y byddai trafodaeth anffurfiol yn cael ei chynnal o hyd. Fodd bynnag, ni allai unrhyw bleidleisio ddigwydd.

Gofynnodd BB i bawb gyflwyno eu hunain.

Cyflwynodd yr holl fyfyrwyr eu hunain a'u rôl fel swyddog rhan-amser.

Darllenodd BB gamau gweithredu blaenorol a siaradodd amdanynt. Un cam gweithredu oedd cysylltu â swyddog rhan-amser penodol ynghylch ei hymgyrch iechyd meddwl, ond nid yw'r swyddog rhan-amser sydd dan sylw yn ei rôl mwyach. Dywedodd BB fod yr ymgyrch iechyd meddwl bellach wedi'i haildrefnu, a dylai myfyrwyr ei gweld yn cael ei hysbysebu'n fuan.

Trafododd BB ei thraciwr maniffesto.

Yna gofynnodd BB i bob Swyddog Rh-A i roi diweddariad ar yr hyn y maent yn ei wneud.

Cyflwynodd y Swyddogion Rh-A eu diweddariadau.

Mae LT yn gweithio ar gael ystafell babanod ar gampws Caerfyrddin sydd â lle diogel i rieni/gofalwyr fynd iddo pan nad oes ganddynt unrhyw ddewis o ran gofal plant, ond bod angen iddynt fod yn y brifysgol. Byddai’r ystafell hon yn cynnwys gwahanol gyflenwadau fel cadachau sychu, cewynnau a chyfleusterau cynhesu poteli a.y.b.

Dywedodd LT hefyd eu bod yn ystyried y posibilrywdd o weithgareddau chwarae a allai fod yn flêr.

Mae CJ yn gweithio ar ddigwyddiad siop gyfnewid er mwyn lleihau gwastraff dillad ac annog pobl i ailgylchu ac ailddefnyddio dillad. Mae CJ eisoes wedi llunio ffurflen gynnig gyda BB ac RC ynghylch hyn, sy'n cael ei ystyried ar hyn o bryd i benderfynu pryd y gellir cynnal y digwyddiad hwn.

Mae CJ hefyd yn gynrychiolydd llais myfyrwyr, a soniodd am rywbeth y mae myfyrwyr wedi bod yn pendroni yn ei gylch ac a ellid ei newid. Soniwyd mai *Bing* yw'r porwr diofyn, a gyda llawer o fyfyrwyr yn defnyddio *Google Scholar*, pam na ellir newid y porwr i *Google*? Soniodd rhai hefyd sut, wrth ddefnyddio pecyn Microsoft, maen nhw’n newid yr iaith i Saesneg y DU, ac mae'n newid yn awtomatig yn ôl i Saesneg yr UD, sy'n achosi problemau sillafu i fyfyrwyr yn enwedig y rhai â Dyslecsia.

**Gorchmynnodd BB ei hun i wirio gyda TG ynghylch *Bing* fel porwr diofyn, a hefyd pam mae Word yn newid i Saesneg yr UD yn hytrach na Saesneg y DU, gan ddrysu myfyrwyr sydd â dyslecsia a.y.b.**

Mae AH yn ystyried syniadau ar gyfer digwyddiadau y gallai’r UM eu cynnal ar gyfer Balchder, yn ogystal â syniad yn ymwneud ag arwyddion gofod diogel ar gyfer myfyrwyr LHDTC+ ar y campws.

Yna symudodd BB ymlaen i drafod syniadau mawr; darllenwyd pob syniad a'i adael fel gwybodaeth ar gyfer pryd y gall myfyrwyr, gobeithio, bleidleisio arnynt yng Nghyngor yr Undeb.

Eglurodd BC ei syniad am doiledau rhywedd-niwtral mewn mwy o fanylder. Soniwyd am doiledau penodol sydd o'r llawr i'r nenfwd ac sy'n dal i barchu preifatrwydd eraill.

Bu sôn hefyd ymhlith Swyddogion Rh-A am beiriannau gwerthu nwyddau mislif a.y.b. Soniodd BB a TJ fod yr UM wedi rhoi rhai cyflenwadau yn yr ystafelloedd ymolchi, ond eu bod yn bwriadu darparu blwch yn llawn o wahanol eitemau i fyfyrwyr eu defnyddio, nwyddau sy'n addas ar gyfer anghenion gwahanol bobl, megis cwpanau mislif.

Roedd BB yn cydnabod yr angen/eisiau am doiledau niwtral o ran rhywedd, a gorchmynnodd ei hun i gwrdd â'r profost a'r adran ystadau ynghylch gosod toiledau rhywedd-niwtral yng Nghaerfyrddin.

Soniodd BB am bryd Gwilym yng Nghaerfyrddin i gwrdd â mwy o fyfyrwyr a hybu teimlad o gymuned ar y campws. Nid oedd dim byd wedi'i gadarnhau ynglŷn â hyn, ond roedd BB eisiau sôn amdano fel bod myfyrwyr yn gwybod y byddai hyn yn cael sylw.

Diolchodd BB i bawb a dywedodd y bydd y Cyngor, oherwydd nad oedd wedi cyrraedd y cworwm, yn cael ei ohirio fel cyfarfod ffurfiol tan y Cyngor arfaethedig nesaf ar 07/03/2022